stanford-oval/wikipedia huggingface dataset:
דידי קונג
הופעות

הדמות נוצר על ידי מעצב משחקי הווידאו היפני הנודע של נינטנדו שיגרו מיאמוטו והופיע לראשונה במשחק "Donkey Kong Country" שיצא לשווקים בשנת 1994, אשר פותח על ידי חברת Rare עבור קונסולת המשחקים ויצא עבור סופר נינטנדו. באותו המשחק דידי קונג היה הסיידקיק של דונקי קונג ויצא למסע להציל את דונקי קונג מהנבל במשחק המחל ק. רול.
דמותו של דידי קונג התפתחה לאורך השנים במשחקים השונים בזיכיון דונקי קונג. בעוד שבהתחלה הוא היה הסיידקיק של דונקי קונג, לאורך השנים היו לו תפקידים יותר מרכזיים במשחקים האחרים בהם הוא נכלל. בנוסף לכך הוא כיכב גם לצד חברתו דיקסי קונג במשחק "Donkey Kong Country 2: Diddy's Kong Quest" אשר יצא לשווקים בשנת 1995 והייתה לדמות תפקיד מרכזי במשחק "Donkey Kong 64" שיצא לשווקים בשנת 1999 בו ניתן לשחק בדמות ויש לה יכולות ייחודיות.
מעבר למשחקים בסדרת דונקי קונג הדמות נכללה לאורך השנים גם במשחקים אחרים של חברת נינטנדו. ניתן לשחק בדמות בסדרות המשחקים הפופולריות "Mario Kart" ו-"Super Smash Bros", וכמו גם בחלק מהמשחקים של "מריו טניס" ו"מריו גולף".
הערות שוליים

↑  Hunt, Stuart (22 ביוני 2021). ""Yes, we did go to the zoo and observe the gorillas": The making of Donkey Kong Country". GamesRadar+. ארכיון מ-11 ביוני 2022. נבדק ב-5 בנובמבר 2023. {{cite web}}:  (עזרה)
↑  "鈴木　勝美". Arts Vision. נבדק ב-2023-10-19.
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי • |  |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ')  • מריו נגד דונקי קונג |  |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
ערך זה הוא קצרמרבנושא משחקים. אתם מוזמנים לתרום לוויקיפדיה ו.
דמידיבקה

| --- | --- |
דגל דמידיבקהדגל דמידיבקה

 מדינה:  אוקראינה אוקראינה
 מחוז:  מחוז רובנו מחוז רובנו
 שטח:  16.89 קמ"ר
 גובה:  200 מטרים
 אוכלוסייה:  ‏
  ‑ בעיירה:  2,440 (2022)
 קואורדינטות:  50°25′N 25°20′E﻿ / ﻿50.417°N 25.333°E﻿ / 50.417; 25.333
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםדמידיבקה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםדמידיבקה(למפת מחוז רובנו רגילה) רובנו ורש קוסטופיל סארני זדולבונוב אוסטרוה בלארוס ז'יטומיר חמלניצקי טרנופול לבוב ווהליןדמידיבקה(למפת מחוז רובנו מוגדלת) רובנו ורש קוסטופיל סארני זדולבונוב אוסטרוה בלארוס ז'יטומיר חמלניצקי טרנופול לבוב ווהליןדמידיבקה  he tabBackground:;tabBorder:#aaa;defaultTab:0;
דמידיבקה (באוקראינית: Демидівка; בפולנית: Demidówka) היא עיירה במחוז רובנו שבמערב אוקראינה, כ-20 ק"מ צפונית מזרחית לברסטצ'קה, בה התקיימה עד השואה קהילה יהודית.
דמידיבקה נזכרת לראשונה במאה ה-16, ועד סוף המאה ה-19 הייתה עיירה נידחת ודלה. בשנת 1795 סופחה העיירה לאימפריה הרוסית, ולאחר מלחמת העולם הראשונה נכללה בשטח פולין. בשנת 1939, בעקבות הסכם ריבנטרופ–מולוטוב סופחה לברית המועצות.
בתקופת אוקראינה הסובייטית העיירה הייתה מרכז של "ראיון דמידובקה" עד לשנת 1962 כאשר הוא סופח לראיון שמרכזו במלינוב. בשנת 1965 הראיון הוקם מחדש.
יהודי דמידיבקה

בסוף המאה ה-19 רובם המוחלט של תושבי דמידיבקה היו יהודים. בין מלחמות העולם הצטמצמה הקהילה, והגיעה לכ-600 יהודים, כמחצית מתושבי המקום. בתקופה זו פעלו בעיירה מפלגות ותנועות נוער ציוניות.
עם פרוץ מבצע ברברוסה, בסוף יוני 1941, נכבשה העיירה בידי הגרמנים, ועד מהרה החלו הגרמנים ואוקראינים מקומיים לבצע מעשי שוד והתעללות ביהודי העיירה, ולקחת אותם לעבודות כפייה. במקרה אחד, נמרט באלימות זקנו של רב הקהילה, דוד הלפרסון, ובמקרה אחר, הוצאו להורג 7 צעירים יהודים שהואשמו בקומוניזם. בד בבד, הוטלו על יהודי העיירה גזירות שונות, ובהן חובת ענידת אות מזהה, והוקם בעיירה יודנרט, בראשות אליהו טייטלבוים, אשר נצטווה לספק לגרמנים ולאוקראינים כוח אדם לעבודות כפייה באזור העיירה, ולהעביר להם סכומי כופר וחפצי ערך.
בסוף שנת 1941 רוכזו יהודי העיירה בגטו קטן, שהוקף בגדר תיל, בו נרצחו מעת לעת יהודים. בתחילת אוקטובר 1942 רוכזו יהודי הגטו במגרש, בו הוחזקו ללא מזון מספר ימים. משם הועברו ביום 8 באוקטובר 1942 במשאיות לבורות ירי, ובהם נרצחו. מספר יהודים שהצליחו להימלט ממחנות העבודה שבסביבת העיירה לפני האקציה, הצטרפו ליחידת פרטיזנים מקומית, שביצעה פעולות חבלה בתשתיות הגרמנים, ורובם נהרגו בקרב.
העיירה שוחררה בידי הצבא האדום ב-12 במרץ 1944. מיהודיה שרדו את השואה כ-30 איש.
דבי בבשוף

דבורה "דבי" בבשוף (באנגלית: Deborah "Debbie" Babashoff; נולדה בשנת 1970) היא שחיינית עבר אמריקאית, זוכת מדליית ארד באליפות העולם (מדריד 1986) במשחה ל-800 מטר חופשי.
דבי בבשוף היא אחותם הצעירה של השחיינים ג'ק בבשוף סגן אלוף אולימפי ושירלי בבשוף אלופה אולימפית, אלופת עולם ושיאנית עולם.
ביוגרפיה > 1986

במבחנים האמריקאים לאליפות העולם שנערכו באורלנדו, פלורידה ב-24 ביוני 1986 היא זכתה במדליית זהב במשחה ל-400 מטר חופשי בשיא אישי חדש של 4:09.97 דקות
ביוגרפיה > 1986 > מדליית ארד באליפות עולם

באליפות העולם עצמה שנערכה במדריד, ספרד באוגוסט אותה שנה היא זכתה במדליית ארד במשחה ל-800 מטר חופשי בתוצאה של 8:34.04 דקות, אחרי אסטריד שטראוס מגרמניה המזרחית (8:28.24 דקות) וקאטיה הרטמן מבריטניה (8:28.44 דקות).
ביוגרפיה > 1987

במשחקים הפאן אמריקאיים שנערכו באינדיאנפוליס, אינדיאנה 1987 היא זכתה במדליית כסף במשחה ל-800 מטר חופשי בתוצאה של 8:42.77 דקות.
ביוגרפיה > 1988

באליפות ארצות הברית (בריכת 25 מטר) שנערכה באורלנדו בשנת 1988 היא זכתה במדליית כסף בשיא אישי חדש של 16:27.40.3 דקות, אחרי ג'נט אוונס.
ביוגרפיה > 1989

באליפות ארצות הברית שנערכה בשנת 1989 היא זכתה במדליית זהב במשחה ל-1500 מטר חופשי.
דוד באטוויניק

| --- | --- |
אין תמונה חופשית
 לידה:  12 בדצמבר 1920 וילנה, ליטא המרכזית 
 פטירה:  9 בפברואר 2022  (בגיל 101) 
 מוקד פעילות:  קנדה 
 
דוד באָטוויניק (יידיש, קרי: בוֹטוִויניק, נכתב גם בוטביניק; באנגלית: David Botwinik;‏ 12 בדצמבר 1920 – 9 בפברואר 2022) היה מלחין מוזיקת יידיש ומורה למוזיקה יהודי-קנדי יליד פולין.
ביוגרפיה

באטוויניק נולד בשנת 1920 בעיר וילנה שבפולין (כיום בירת ליטא). בגיל 12 החל את לימודיו בקונסרבטוריון "יידישער מוזיק" בעירו. לאחר סיום מלחמת העולם השנייה התיישב בלודז'. מאוחר יותר למד בקונסרבטוריון למוזיקה סנטה צ'צ'יליה (אנ') שברומא. ב-1956 היגר למונטריאול ועבד כמורה למוזיקה ומנהל מקהלה בבית הספר היהודי "פרץ" ובתלמוד תורה. לתקופה קצרה פרסם את כתב העת "דר נייער דור" ("הדור החדש") ואת העיתון הסאטירי "שמייזר" ("המצליף").
ב-2010 יצא לאור ספרו "משואה לחיים" (ביידיש: פון חורבן צום לעבען), בהוצאת הליגה ליידיש (ניו יורק). ספר זה מכיל 56 יצירות מקוריות, כולל שירי שואה ביידיש, שירי ילדים וקומפוזיציות מקהלות, עם שירים של משוררים שונים, חלקם של באָטוויניק עצמו. בשנת 2017 יצא לאור תקליטור המכיל 15 שירים תחת הכותרת "משואה לחיים": שירי אמנות ביידיש. בתקליטור מופיעים, בין היתר, הזמרים ליסה וילסון, ג'ון פקרד, איאן דנולפו ולואי דנטו.
באטוויניק נפטר ב-9 בפברואר 2022.
לקריאה נוספת

מחורבן לחיים (חורבן צום לעבען) מאת דוד באָטוויניק, בהוצאת הליגה ליידיש (ניו יורק) - ביוגרפיה, מסת"ב 978-1-878775-18-4
דף הספר "מחורבן לחיים" ביידיש, ב-worldcat.org
דף נוסף של הספר "מחורבן לחיים" ביידיש, ב-worldcat.org
ביוגרפיה של דוד באָטוויניק
THE YIDDISH BOOK CENTER'S Wexler Oral History Project - עדות וידאו של באטוויניק ביידיש במונטריאול, 2011.
אתרו של באטוויניק (באנגלית)
דוד באומגרט

| --- | --- |

דוד באומגרט בברלין
 לידה:  20 באפריל 1890 ארפורט, הקיסרות הגרמנית 
 פטירה:  21 ביולי 1963 (בגיל 73) ניו יורק, ארצות הברית 
 מקום לימודים:  אוניברסיטת וינה, אוניברסיטת הומבולדט של ברלין, אוניברסיטת פרייבורג 
 מוסדות:  אוניברסיטת הומבולדט של ברלין  ספריית הקונגרס 
 תחומי עניין:  היסטוריה של הפילוסופיה 
 עיסוק:  פילוסוף 
 מדינה:  גרמניה, ארצות הברית 
 פרסים והוקרה:  פרס ליאו בק (1962) 
 
דוד בַּאוּמְגַרְט (20 באפריל 1890, ארפורט – 21 ביולי 1963) היה פילוסוף יהודי-גרמני.
ביוגרפיה

עבודתו בראשית המאה ה-20 התמקדה בתחום ההיסטוריה של הפילוסופיה. הוא שימש פרופסור לפילוסופיה באוניברסיטת ברלין. בעקבות עליית הנאצים לשלטון בגרמניה, בשנת 1935 הוא עבר לבריטניה ובשנת 1939 לארצות הברית.
באחרית ימיו חי ופעל בארצות הברית, והיה יועץ לפילוסופיה לספריית הקונגרס.
הגותו הפילוסופית נחקרה רבות: מכון ליאו בק, שברשותו אוסף כתבי היד של באומגרט, מציע מלגה לסטודנטים ההוגים בעבודתו ומרחיבים אותה.
הוא נפטר בלונג ביץ'(אנ'), ניו יורק.
ב-1965, שנתיים לאחר מותו, התפרסמה רטרוספקטיבה פרי עטו, "מבט לאחור על קריירה באוניברסיטה גרמנית" ("Looking Back on a German University Career"), על שנותיו באוניברסיטת ברלין.
עבודותיו העיקריות

Franz v. Baader und die philosophische Romantik, 1927.
Der Kampf um den Lebenssinn unter Vorläufern der modernen Ethik, 1933.
Bentham and the Ethica of Today, 1952.
Great Western Mystics and their Lasting Significance, 1961.
Die abendländische Mystik, 1963.
דייוויד קול

| --- | --- |
אין תמונה חופשית
 לידה:  14 באוגוסט 1982 (בן 42) איסקווה, ארצות הברית 
 מדינה:  ארצות הברית 
 תקופת הפעילות:  מ-2005 
 מקום לימודים:  בית הספר לאמנויות ע"ש טיש 
 פרופיל ב-IMDb
 
דייוויד סטיבן קול (נולד ב-14 באוגוסט 1982) הוא שחקן אמריקאי.
חיים מוקדמים

קול נולד באיסקווב, וושינגטון.  הוא בוגר תואר שני מטעם בית הספר טיש לאמנויות ובית הספר למשחק של חברת התיאטרון האטלנטי .
קריירה

תפקיד המשחק הראשון של קול היה בסרט בטי פייג' הידועה לשמצה מ-2005, ושנה לאחר מכן שיחק בסרטי הקולנוע "The Architect" ו-"Beautiful Ohio". בשנת 2007, הוא הופיע בסרט הדרמה הרומנטי "לפנות ערב" בכיכובה של גלן קלוז.
הוא שיחק בתפקידי אורח בסדרת הטלוויזיה חוק וסדר: כוונה פלילית בתור ריקי מוס בפרק Neighborhood Watch, ובסדרת הדרמה "נשות קבע". 
בשנת 2009, הוא הופיע בחמישה פרקים של סדרת הדרמה "הצילו" בתור קונור גאוויר. הוא שיחק בדרמה הרפואית Mercy.
בשנת 2099 שיחק בסרט על הזוג מורגן שמעתם? בכיכובם של שרה ג'סיקה פארקר ויו גרנט. שנה לאחר מכן הופיע בסרט רהיטים זעירים.
ביולי 2010, שיחק קול בתפקיד חוזר בדרמת הנעורים אחת שיודעת בתור בן דונובן, המחוברת לשתי דמויות אחרות - "ג'ולייט שארפ" ( קייטי קסידי) ו-"קולין פורסטר" (סמואל פייג').
קול גילם את התפקיד החוזר של ניק ליין, בסדרת המדע הבדיוני של רשת פוקס, פרינג'.
בשנת 2013, הוא הופיע בסדרת הדרמה סמאש בתור אדם, אחיו הגדול של ג'ימי קולינס, ובסדרה צווארון לבן של ערוץ USA.
הערות שוליים

↑  David Call | Biography, Photos, Movies, TV, Credits | Hollywood.com
↑  Alk, Nell (3 במאי 2013). "Actor David Call Talks Shop, Sex & Hypnotizing Chickens". BlackBook. אורכב מ-המקור ב-7 במאי 2013. נבדק ב-6 באוקטובר 2013. {{cite web}}:  (עזרה)
| --- | --- |
בקרת זהויות :  BnF: cb16658062j (data)  ISNI: 0000 0003 9574 2965  LCCN: no2013124251  SNAC: w6vz4t31  SUDOC: 163046026  VIAF: 290470803   WorldCat (עם VIAF): 290470803
דידי גת

| --- | --- |

 לידה:  29 בספטמבר 1950
 פטירה:  21 במרץ 2021 (בגיל 70)
 מקום קבורה:  מעגן מיכאל 
 מדינה:  ישראל 
 מקום לימודים:  תלמה ילין  בית צבי 
 פרופיל ב-IMDb
 
דידי גת (29 בספטמבר 1950 – 21 במרץ 2021) היה שחקן, מדבב וזמר ישראלי, שיחק בתפקידים שונים בתיאטרון, בקולנוע, בסדרות טלוויזיה ובפרסומות.
ביוגרפיה

גת נולד למשפחה של אנשי במה. סבו היה שחקן ברוסיה, ואביו היה שחקן בתיאטרון האהל. בוגר המגמה המוזיקלית של תלמה ילין (מנגן על פסנתר ואקורדיון). ב-1978 עבר למעגן מיכאל, וב-1991 סיים בית הספר לאמנויות הבמה בבית צבי.
קריירת תיאטרון

לאחר סיום לימודיו בבית צבי ייסד את "תיאטרון האסם" ועמד בראשו בשנים 1991 עד 2001. בתיאטרון האסם הפיק ושיחק בהצגות: "המסע הקסום של דן ודנה" (מסע לעולם האגדות והתיאטרון), "תעלולי מר קרפד" (על זהירות בדרכים) – בתפקיד מר קרפד, "החתול במגפיים" – בתפקיד המלך. במופע "פקס קברט" (סאטירה פוליטית בבימוי סיני פתר), במופע "ג'ימי המתעלף" – (סאטירה חברתית בבימוי מנחם זילברמן), במופע הליצני "צחקנים", וכן ב"משרתיו של פנטלונה" (בסגנון הקומדיה דל-ארטה).
ב-2002 הופיע בתיאטרון חיפה, ושם שיחק ב"האגם המוזהב", "יעקב השקרן", "מנוחת הליצנים" והמחזמר "רובין הוד".
שיחק בתיאטרון קומיקיון ב"אבא עושה בושות" על פי מאיר שלו. במשגב עורי הפקות שיחק ב"זהבה ושלושת הדובים", "פינוקיו" (סבא ג'פטו), "קופיקו", בבימוי נתן דטנר. בתיאטרון הספרייה: "גוף להשכיר", "הלילה ה-12" – בתפקיד סר טובי, "גן הדובדבנים" – בתפקיד לופכין והמחזמר "משחקי הפיג'מה". בתיאטרון הקאמרי שיחק ב"עיר הנפט" שכתב וביים הלל מיטלפונקט. בתיאטרון הקיבוץ: "אמא קוראז'" בבימוי עדנה שביט והמחזמר "סיפור הפרפרים". גת שיחק ב "פחדים פרטיים במקומות ציבוריים" בתיאטרון תמונע. בצוותא ת"א שיחק ב"הסיכוי האחרון" של ארתור מילר, "פרק ב'" של ניל סיימון, "דיבורים מהרוכסן" עם אלברט אילוז ודובי גל התשובה הגברית ל"מונולוגים מהואגינה". בתיאטרון הזהב מיסודו של נחום שליט שיחק ב"רק תגיד אני אוהב אותך" ו"אהבה זה לא הכל".
בטלוויזיה ובקולנוע

בטלוויזיה השתתף בתפקידים שונים בסדרות הבאות: "שמש", "בנות בראון", "הסודות של כנרת", "האישה באפור", "הלב של עמליה", "מעורב ירושלמי", "הנפילים", "מסודרים", "רמזור", "צומת מילר", במערכונים של איתי שגב, וכן בדרמות "חשבון סגור", "סיפור מקומי" ו"המסיבה של בארי".
כמו כן השתתף בפרסומות.
בקולנוע הופיע בסרטים הבאים: "הכלה הסורית", ב-ב-72 לא הייתה מלחמה, "הר הזיתים", "ערב עם פוני", "מיקה", "עץ לימון" ו-A HOUSE DIVIDED (סרט הוליוודי).
כמו כן עסק בדיבובים וקרינות במסגרת פרסומות ובסרטים, ביניהם "אלפא ואומגה", "רנגו", "בית ספר למפלצות", "בית ספר למפלצות: מסיבת השנה", "ראצ'ט וקלאנק" ו"צעצוע של סיפור 4".
הערות שוליים

↑  ארנון לפיד, דידי גת ממעגן מיכאל מככב במחזמר "בילי אליוט", באתר mynet‏ קיבוץ, 21 ביוני 2016
↑  הבוגרים שלנו, באתר www.beit-zvi.com
↑  הארץ, האגם המוזהב, באתר הארץ, 1 בפברואר 2003
1 2  elad, דידי גת, באתר ספר הקולנוע הישראלי, ‏0001-11-30
↑  מיקה, באתר www.cinemaproject.org.il
דמיון מודרך

דמיון מודרך הוא שיטה טיפולית שמשתמשת בדמיון כדי להשפיע על המצב הנפשי והגופני, להעלות מחשבות לא מודעות באופן אסוציאטיבי, ולתרגל את שליטת המוח על התפקודים הגופניים. השיטה משלבת טכניקות הירגעות והרפיה, הכוללות החזייה (ויזואליזציה) של פרטי עצמים, מצבים ודימוי של שימוש בחושים אחרים.
השיטה מקובלת בשימוש בפסיכותרפיה קצרת-מועד פרטנית או קבוצתית, כסוג של התערבות טיפולית או מתודיקה בהדרכה, כשיטה בטיפול בביופידבק, כהכנה לקראת תחרויות ספורט, מבחנים חשובים, לידה ועוד. דמיון מודרך משמש גם לטיפול במצבים גופניים שונים, בהם כאבי ראש, דחק, לחץ דם גבוה וחרדה.
התהליך נושא אופי רגוע ושלו. הטיפול מתקיים בקבוצה או באופן פרטני, ונמשך, בהתאם לשיטה, בין חצי שעה לשעתיים. בשיטות מסוימות חוזרים עליו מספר פעמים בשבוע, ובאחרות התכיפות פחותה.
פעילות דמיון מודרך נעשית בדרך כלל בידי אדם אחד (המדריך), המנחה אדם אחר או קבוצה. מטרת המדריך לסייע למודרך לחוות את החוויה במלואה בלי לסטות לחוויות אחרות ולעיתים לא רצויות. אנשים המיומנים בשליטה על מחשבותיהם או לומדים מיומנות זו בטיפול, מסוגלים לשלוט בכוחות עצמם על חוויית הדמיון המודרך ואינם זקוקים למדריך.
לרוב, כאשר טכניקה זו משמשת לטיפול, המטופל יחזה את עצמו כבריא, חזק וחופשי מהבעיה הבריאותית או הפסיכולוגית שממנה הוא סובל. כדי שההשפעה של הדמיון המודרך תהיה חזקה ככל האפשר, יערב המנחה את מירב החושים בתהליך, וינחה את המטופל לדמות מראות בצבעים עזים, לשמוע קולות, להרגיש את תחושות הגוף – כולל טעם וריח – ואף לחוות את הרגשות בצורה עזה ככל האפשר. ההנחיה תחל לרוב בהרגעה ובהרפיה, לאחריהן יהיה שלב של תנועה אל עבר החוויה המסייעת ניתוק מן המציאות אל עבר העולם הפנימי של המטופל כדי לאפשר את עיקר התהליך. חלק זה יכול לכלול מסרים של המטפל, גירוי של הדמיון, או שחרור רגשות לא נעימים. בסיום יתבצע לעיתים קישור בין עולם הדמיון לעולם המציאות, ולבסוף תהליך של יציאה הדרגתית מההרפיה.
שיטות שונות, כגון שיטת סילבה, שיטת קיי וניתוב לשוני פיזיולוגי (NLP), מלמדות בצורה שיטתית את תהליך יצירת הדמיון המודרך ואת השימוש בו למטרות טיפוליות.
ההבדל העיקרי בין דמיון מודרך לבין היפנוזה הוא שבהיפנוזה, הדמיון המודרך מתבצע אך ורק לאחר שהמהופנט נכנס למצב של טראנס היפנוטי (Somnuambulism). במצב של טראנס היפנוטי נחלשת התנגדות אפשרית של המטופל לחוויות שהוא עומד לעבור.
ראו גם

רפואה אלטרנטיבית
רפואה אלטרנטיבית - מונחים
אידאוקינסיס
לקריאה נוספת

ד"ר ג'רלד אפשטיין, דמיון מודרך, הוצאת אופוס, 2000
דוד בארי

| --- | --- |

דוד בארי
 לידה:  1953 (בן 71 בערך) רמת גן, ישראל 
 מדינה:  ישראל 
 השכלה:  ישיבת בני עקיבא נתיב מאיר  ישיבת מרכז הרב  ישיבת עטרת ירושלים 
 תפקיד:  מנהל כללי 
 פרסים והוקרה:  פרס ישראל (2017)  פרס ירושלים (2007) 
 
דוד (דוידל'ה) בארי (נולד בשנת 1953) הוא מנכ"ל עמותת אלעד. חתן פרס ישראל למפעל חיים לשנת ה'תשע"ז.
ביוגרפיה

בארי נולד ברמת גן לאברהם ולרבקה הנדלר, ניצולי אושוויץ ילידי פולין. בצעירותו למד בישיבת נתיב מאיר ובמרכז הרב.
בשנת 1973 התגייס לצה"ל לחיל השריון במסגרת ישיבת הסדר, ולאחר מכן עבר לסיירת מטכ"ל. לאחר קורס קציני חי"ר הפך למפקד צוות ביחידה. שירת שירות חובה וקבע עד שנת 1979. לאחר שחרורו מצה"ל לימד במשך תשע שנים בישיבת עטרת כוהנים בעיר העתיקה בירושלים. בשנת 1988 חזר לשירות פעיל, בעקבות פניית אלוף פיקוד המרכז, אהוד ברק, כי יתמנה לסגן מפקד יחידת דובדבן. הוא ממשיך להתנדב לשירות מילואים, למרות גילו.
בשנת 1983 היה מעורב שלא ברצונו בתפיסת המחתרת היהודית, כאשר נמנע מלמסור שם של אדם שבו חשד כי הוא חבר במחתרת, והזהיר אחד מהם כי ייתכן שהשב"כ בעקבותיו. בשנת 1990 השתחרר מצה"ל, התחיל ללמוד בישיבת עטרת כהנים ופעל לחידוש ההתיישבות היהודית בשכונת עיר דוד, בתחום הכפר סילוואן. את פעילותו עשה באמצעות עמותת אלע"ד שאותה הקים עוד בשנת 1986. העמותה פועלת להעמקת הקשר היהודי אל ירושלים, ובראשה הוא עומד עד היום. במקביל שימש כמנהל פרויקטים של חברת עמידר.
מחבל פלסטיני שנשלח להתנקש בחייו של ראש הממשלה אהוד אולמרט אך נרתע מרמת האבטחה, ניסה בשנת 2006 להתנקש בחייו של בארי כמטרה חלופית, אולם השב"כ תפסו מבעוד מועד.
בשנת 2007 זכה בפרס ירושלים בכנס ירושלים הרביעי.
בארי הצהיר כי הוא תומך בשמירת יחסים טובים בין יהודים לערבים וכי הוא מנסה להמעיט בחיכוכים. בשנת 2010 קיים בארי מסיבת עיתונאים בביתו עם מוכתר הכפר סילוואן - אבו ג'אמיל סיאם, ובה קראו לבטל צעדה שתכננו אנשי ימין לקיים בשכונה.
באותה שנה שידרה רשת "אל ג'זירה" סרטון שבו נראית מכוניתו של דוד בארי, פוגעת בנערים פלסטינים שהשליכו לעברו אבנים.
בשנת 2017 זכה בפרס ישראל למפעל חיים. בנימוקיה להחלטה ציינה ועדת הפרס כי הפרס מוענק לו "על תרומתו למדינה, בכינון המפעל היחיד שלו שהיה למפעל לאומי – עיר דוד. הפרס ניתן לו במלאת חמישים שנה לאיחוד העיר. הוא יזם, הקים, הוביל ומוביל את העשייה המבורכת שהפכה את עיר דוד לאתר מורשת, חינוך ותיירות לאומי ובינלאומי מן המעלה הראשונה". חוגי שמאל מתחו ביקורת על הענקת הפרס.
בארי גר בעיר דוד שבירושלים, נשוי למיכל ולהם שישה ילדים. גיסו הוא עדי מינץ.
הערות שוליים

↑  משרד המשפטים, דוח מילולי (ארכיון)
↑  יעל שוראקי-אלפסי, דוידל'ה מתעקש: יחסי השכנות בעיר דוד מעולים, באתר nrg‏, 23 ביוני 2008.
↑  דו"ח הוועדה לבדיקת מבנים במזרח ירושלים, 10 בספטמבר 1992
↑  כתב אישום נגד מחבל מארגון הומניטרי, באתר ערוץ 7, 17 במאי 2007.
↑  יעל שוראקי-אלפסי, דוידל'ה מתעקש: יחסי השכנות בעיר דוד מעולים, באתר nrg‏, 23 ביוני 2008;
שמוליק גרוסמן, אחדות יהודית-ערבית בסילואן: 'בטלו צעדת הימין', באתר ynet, 22 באפריל 2010
↑  מן המסיבה, באתר youtube
↑  תיעוד: ראש ההתיישבות בסילוואן דרס מיידי אבנים, באתר ynet, 8 באוקטובר 2010
↑  גיא עזרא, ‏השמאל רותח בעקבות זכיית דוד בארי בפרס ישראל, באתר "סרוגים", 16 במרץ 2017
דיסקרימיננטה

באלגברה, דיסקרימיננטה (Discriminant, או בעברית, 'מבחין') היא שמם המשותף של כמה מדדים מספריים הקשורים לפולינומים ולאובייקטים מורכבים יותר. במקרים רבים הדיסקרימיננטה מוגדרת עד כדי כפל במספר ריבועי.
הדיסקרימיננטה של פולינום שווה לאפס אם ורק אם לפולינום יש שורשים כפולים. לדוגמה, הדיסקרימיננטה של הפולינום הריבועי  \ ax^{2}+bx+c שווה ל-  \ b^{2}-4ac (ראו פירוט בהמשך), והדיסקרימיננטה של  \ x^{3}-ax+b שווה ל-  \ 4a^{3}-27b^{2}. כשמקדמי הפולינום ממשיים, סימנה של הדיסקרימיננטה קשור למספר השורשים הממשיים של הפולינום. במקרה הכללי, הדיסקרימיננטה מקודדת תכונות מסוימות של חבורת גלואה של הפולינום.
בתורת השדות, ובפרט בתורת המספרים האלגברית, מוגדרת הדיסקרימיננטה של הרחבה של שדות. יש דיסקרימיננטה גם לתבניות ריבועיות, לעקומים אליפטיים, לאינוולוציה של אלגברות פשוטות, ועוד.
דיסקרימיננטה של פולינום

כל פולינום  \ f(x) בעל מקדמים בשדה F אפשר לפצל בשדה מתאים, לפעמים גדול יותר (לדוגמה, לפולינום רציונלי או ממשי כל הפתרונות נמצאים בשדה המספרים המרוכבים). אם הפולינום מתוקן ממעלה n, מגדירים את הדיסקרימיננטה שלו להיות המכפלה
כאשר  \ \alpha _{1},\dots ,\alpha _{n} הם שורשי הפולינום. אם המקדם המוביל של הפולינום הוא  \ a, יש להכפיל את התוצאה ב-  \ a^{2(n-1)}. בפרט, הדיסקרימיננטה שווה לאפס אם ורק אם יש לפולינום שורשים חוזרים.
מכיוון שהחלפת סדר השורשים אינה משנה את  \ \Delta (f), נובע מן המשפט היסודי של תורת גלואה ש-  \ \Delta (f)\in F. זו הסיבה לכך שקיימת נוסחה פולינומית לחישוב הדיסקרימיננטה מתוך המקדמים של הפולינום. כאשר חושבים על חבורת גלואה כתת-חבורה של חבורת התמורות של השורשים, מתברר ש-  \ {\sqrt {\Delta (f)}}\in F אם ורק אם חבורת גלואה מוכלת בחבורת התמורות הזוגיות.
כאשר f הוא פולינום שמקדמיו שייכים לחוג נתון (כגון, המספרים השלמים), הדיסקרימיננטה שלו שייכת לאידיאל הנוצר על ידי f והנגזרת שלו,  \ f' (ראו גם: רזולטנט).
דיסקרימיננטה של פולינום > דיסקרימיננטה של פולינום ריבועי

משוואה ריבועית מהצורה  \ ax^{2}+bx+c=0 (כאשר  \ a אינו אפס), מעל שדה סדור, ניתנת לפתרון באמצעות נוסחת השורשים. הדיסקרימיננטה שנוסחתה  \ \Delta =b^{2}-4ac מאפיינת את פתרונות המשוואה:
הדיסקרימיננטה חיובית כשיש למשוואה שני פתרונות שונים,
הדיסקרימיננטה שווה לאפס כשיש פתרון ממשי יחיד,
הדיסקרימיננטה שלילית כשאין לפולינום פתרונות, אלא בשדה הרחבה. עבור פולינום ממשי, פירושו של דבר ששני הפתרונות הם מרוכבים וצמודים זה לזה.
דיסקרימיננטה של הרחבת שדות

נניח ש-  K\subseteq L היא הרחבת שדות ספרבילית בעלת ממד סופי. במקרה כזה מוגדרת העתקת העקבה, שהיא העתקה ליניארית  \ Tr_{L/K}:L\rightarrow K. העקבה מאפשרת להגדיר תבנית ביליניארית סימטרית  \ L\times L\to K הנקראת תבנית העקבה:  \left({\alpha ,\beta }\right)\mapsto Tr_{L/K}\left({\alpha \beta }\right).
אם בוחרים בסיס  \ \beta _{1},....,\beta _{m} ל- L כמרחב וקטורי מעל K, אפשר להציג את התבנית במטריצה על פי בסיס זה; הדטרמיננטה של המטריצה המתקבלת,  \ D\left({\beta _{1},....,\beta _{m}}\right)=\det \left({Tr_{B/A}\left({\beta _{i}\beta _{j}}\right)}\right), היא הדיסקרימיננטה של הבסיס  \ \beta _{1},....,\beta _{m}. החלפת בסיס תכפיל את המטריצה בריבוע הדטרמיננטה של מטריצת המעבר. על-פי ההגדרה, הדיסקרימיננטה של ההרחבה  \ L/K היא הדיסקרימיננטה של בסיס כלשהו של ההרחבה, עד כדי כפל בריבוע של איבר של החבורה הכפלית  \ L^{\times }. זהו, אם-כך, איבר של חבורת המנה  \ L^{\times }/(L^{\times })^{2}. במצבים עדינים יותר מגדירים את הדיסקרימיננטה של חוג השלמים  \ {\mathcal {O}}_{K} של שדה מספרים K מעל חוג המספרים השלמים  \ \mathbb {Z} , במקום את זו של השדה K עצמו מעל הרציונליים. ההגדרה זהה לזו של שדות, אלא שבוחרים את  \ \beta _{1},....,\beta _{m} להיות בסיס של  \ {\mathcal {O}}_{K} כמודול מעל  \ \mathbb {Z} .
אם ההרחבה L/K היא הרחבת גלואה, אז מספר האוטומורפיזמים של L מעל K שווה לממד ההרחבה, m, ואפשר לסמן אותם באותיות  \ \sigma _{1},\dots ,\sigma _{m}. הדיסקרימיננטה של בסיס  \ \beta _{1},....,\beta _{m} של L מעל K שווה לריבוע הדטרמיננטה  \ (\det(\sigma _{i}(\beta _{j})))^{2}.
אם  \ F\subseteq K\subseteq L שרשרת של הרחבות, עם בסיס  \ \alpha _{1},\dots ,\alpha _{n} להרחבה K/F ובסיס  \ \beta _{1},\dots ,\beta _{m} להרחבה L/K, אז אוסף המכפלות  \ \alpha _{i}\beta _{j} מהווה בסיס להרחבה L/F. את הדיסקרימיננטה של בסיס זה אפשר לחשב לפי הנוסחה  \ \operatorname {disc} (\alpha _{i}\beta _{j})=\operatorname {disc} (\alpha _{i})^{[L:K]}N_{K/F}(\operatorname {disc} (\beta _{j})), כאשר  \ N_{K/F} היא הנורמה בהרחבה K/F.
אותה הגדרה תקפה גם כאשר מחליפים את הרחבת השדות  \ K\subseteq L בהרחבה של תת-חוגים  \ A\subseteq B של השדות המתאימים, אם מניחים ש-B הוא מודול חופשי מדרגה m מעל A. אם  \ B=\sum A\beta ^{i}, אז הדיסקרימיננטה של ההרחבה שווה לזו של הפולינום המינימלי של  \ \beta  מעל (שדה השברים של) A.
הדיסקרימיננטה (ובעיקר זו של בסיסים שלמים) היא כלי טכני מרכזי בחקירת הרחבות של שדות מספרים. ממשפט מינקובסקי נובע שיש רק מספר סופי של הרחבות ממימד קבוע עם דיסקרימיננטה נתונה. ב-1925 שיער אמיל ארטין שאפשר יהיה להוכיח, באמצעות תורת שדות המחלקה, שהדיסקרימיננטה מפרידה בין הרחבות: אם לשתי הרחבות של שדות מספרים יש אותן חתימות, חבורת גלואה ודיסקרימיננטה, אז הן, כביכול, איזומורפיות זו לזו. בשנת 1930 הראו A. Scholz ואולגה טוד-טאוסקי שיש ארבע הרחבות שונות ממימד 3 של הרציונליים (כולן ציקליות ולא ממשיות), עם דיסקרימיננטה 3299-; מאז התגלו דוגמאות רבות אחרות.
דייוויד קארפ

| --- | --- |

 לידה:  6 ביולי 1986 (בן 38) ניו יורק, ניו יורק, ארצות הברית
 מדינה:  ארצות הברית 
 ידוע בשל:  מייסד ומנכ"ל טאמבלר
 השכלה:  תיכון ברונקס למדעים  Calhoun School 
 תקופת הפעילות:  מ-2006 
 www.davidslog.com
 
דייוויד קארפ ב-2009
דייוויד קארפ (באנגלית: David Karp, נולד ב-6 ביולי 1986), הוא מפתח רשת ויזם אמריקאי מניו יורק; מייסד ומנכ"ל טאמבלר לשעבר.
בשנת 2010 הוגדר על ידי המכון הטכנולוגי של מסצ'וסטס כאחד מ-35 היזמים המצליחים ביותר בעולם מתחת לגיל 35, ובינואר 2013 הופיע בשער מגזין פורבס. הונו הוערך בכ-200 מיליון דולר, לאחר שמכר את האתר שהקים ליאהו! בסכום של 1.1 מיליארד דולר.